CELEX: 32017R0181
Language: mt
Date: 2017-01-27 00:00:00
Title: Regolament ta' Implimentazzjoni tal-Kummissjoni (UE) 2017/181 tas-27 ta' Jannar 2017 dwar il-klassifikazzjoni ta' ċerti prodotti fin-Nomenklatura Magħquda

3.2.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 29/10
               
            REGOLAMENT TA' IMPLIMENTAZZJONI TAL-KUMMISSJONI (UE) 2017/181
      tas-27 ta' Jannar 2017
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali (1) tal-Unjoni, u b'mod partikolari l-Artikolu 57(4) u l-Artikolu 58(2) tiegħu,
      Billi:
      
                  (1)
               
               
                  Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), jenħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata fuqha, parzjalment jew kollha kemm hi, jew li żżid xi subdiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan tal-applikazzjoni ta' tariffi u miżuri oħra relatati mal-kummerċ tal-prodotti.
               
            
                  (3)
               
               
                  Skont dawk ir-regoli ġenerali, il-prodotti deskritti fil-kolonna (1) tat-tabella fl-Anness għandhom jiġu kklassifikati bil-kodiċijiet NM indikati fil-kolonna (2), minħabba r-raġunijiet stipulati fil-kolonna (3) ta' dik it-tabella.
               
            
                  (4)
               
               
                  Jixraq li jiġi previst li l-informazzjoni vinkolanti dwar it-tariffi maħruġa għall-prodotti kkonċernati minn dan ir-Regolament u li ma tikkonformax ma' dan ir-Regolament, tkun tista' tibqa' tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Dak il-perjodu għandu jkun ta' tliet xhur.
               
            
                  (5)
               
               
                  Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella fl-Anness għandhom jiġu kklassifikati fin-Nomenklatura Magħquda bil-kodiċi NM indikat fil-kolonna (2) ta' dik it-tabella.
      Artikolu 2
      L-informazzjoni vinkolanti dwar it-tariffi li ma tkunx konformi ma' dan ir-Regolament tista' tibqa' tiġi invokata skont l-Artikolu 34(9) tar-Regolament (UE) Nru 952/2013 għal perjodu ta' tliet xhur minn meta jidħol fis-seħħ dan ir-Regolament.
      Artikolu 3
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-27 ta' Jannar 2017.
         
            
               Għall-Kummissjoni,
            
            
               F'isem il-President,
            
            Stephen QUEST
            
               Direttur Ġenerali
            
            
               Direttorat Ġenerali għat-Tassazzjoni u l-Unjoni Doganali
            
         
      
      
         (1)  ĠU L 269, 10.10.2013, p. 1.
      
         (2)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi tan-NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Xkaffa singla tal-ħġieġ b'sapporti tal-metall biex titwaħħal mal-ħajt.
                     L-ixkaffa tal-ħġieġ hi magħmula minn pjastra tal-ħġieġ trasparenti b'qisien ta' madwar 60 × 13,5 × 0,7 cm ta' forma irregolari bi xfar ipproċessati (ix-xifer ta' quddiem hu f'forma tonda) u żewġ ħolders magħmulin minn liga tar-ram u taż-żingu(ram isfar), miksi bin-nikil u bil-krom. Il-pjastra tal-ħġieġ għandha żewġ toqob għall-immuntar fuq il-ħolders.
                     Il-prodott hu ppreżentat mhux immuntat, flimkien mal-viti u d-dawils għall-immuntar, ippakkjat f'kaxxa tal-kartun.
                     Ara l-istampa (*1).
                  
                  
                     9403 89 00 
                  
                  
                     Il-klassifikazzjoni hija determinata mir-Regoli Ġenerali 1, 3(b) u 6 għall-interpretazzjoni tan-Nomenklatura Magħquda, in-nota 2(a) tal-Kapitolu 94 u mill-kliem tal-Kodiċi tan-NM 9403  u 9403 89 00 .
                     Il-prodott jintuża biex jiġu mgħammra l-kmamar, pereżempju, f'abitazzjonijiet privati. Għalhekk huwa biċċa għamara fis-sens tal-intestatura 9403 . Skont in-nota 2 (a) tal-Kapitolu 94, dan it-titlu jinkludi xkafef singli ppreżentati b'sapporti biex jitwaħħlu mal-ħitan. Il-klassifikazzjoni fl-intestatura 7020  bħala oġġetti oħra tal-ħġieġ għalhekk hija eskluża.
                     L-ixkaffa tal-ħġieġ tagħti lill-oġġett il-karattru essenzjali tiegħu. Il-ħolders tal-metall, il-viti u d-dawils iservu biss biex titwaħħal l-ixkaffa tal-ħġieġ mal-ħajt. Għaldaqstant, il-klassifikazzjoni fil-kodiċi tan-NM 9403 20 80  bħala għamara oħra tal-metall hija eskluża.
                     Għaldaqstant, il-prodott għandu jiġi kklassifikat fil-kodiċi tan-NM 9403 89 00  bħala għamara oħra.
                  
               
            (*1)  L-istampa għandha tintuża biss għal raġunijiet ta’ informazzjoni.